GiliGold/VAD_KnessetCorpus huggingface dataset:
רוני בר-און: אני, באופן אישי, ואני בטוח שגם כל חברי הוועדה וחברי הבית מודים לך על השירות שעשית פה, ואנחנו בטוחים שעוד תכהן בתפקידים חשובים בכנסת.
רוני בר-און: באמת - ברכות ותודה.
רוני בר-און: חבר הכנסת יאיר פרץ, שאני מכיר אותו לא מעט שנים, שהיה חבר ועדיין חבר בוועדה שלי, ועדת הכנסת, שהיה יושב ראש סיעת ש"ס עד לפני מספר ימים – אותך אני מקדם בברכה.
רוני בר-און: אני מכיר אוך ויודע מה מידת המעורבות החברתית שלך ועד כמה אתה ער לחולשה ולצער וליגון של הזולת, במיוחד של השכבות החלשות ואותם מסכנים שהגורל המר אתם, והם נפלו להיות נפגעי השימוש בסמים.
רוני בר-און: אני בטוח שתביא את כל הידע הזה, כל המחויבות החברתית שלך לטובת המאבק, וזה מאבק שלא ייגמר אף פעם.
רוני בר-און: אנחנו רק יכולים להתפלל שלא יהיה בו רק עוד ועוד צורך.
רוני בר-און: גם אם רק נקטין את הצורך במאבק הזה, היה זה שכרנו.
רוני בר-און: זה עניין מאד חשוב.
רוני בר-און: לשאלות הקיומיות של מדינת ישראל, שאלת המאבק בנגע הסמים הוא שאלה קיומית.
רוני בר-און: אם פעם דיברו על זה שאחת מהאסטרטגיות של השכנים הרעים שלנו, מצפון ומדרום, היתה להחדיר סמים למדינת ישראל, להקל על החדרת סמים למדינת ישראל, כדי לזהם פה כל חלקה טובה, היום, למרבה הצער אנחנו רואים את התמונות ויודעים את התוצאות של הדבר הזה.
רוני בר-און: שהשם יהיה בעזרנו ושנצליח להילחם.
רוני בר-און: אני מאחל לך הצלחה גדולה, בטוח בהצלחתך, ואני מעביר לך את ניהול הישיבה.
רוני בר-און: אני מתנצל מראש, שעלי לעזוב לישיבה הבאה שלי.
יאיר פרץ: אדוני, יושב ראש ועדת הכנסת, אדוני, יושב ראש הוועדה היוצאת.
יאיר פרץ: אני, קודם כל, רוצה להודות ליושב הראש היוצא.
יאיר פרץ: ביום שוועדת הכנסת המליצה על קבלת התפקיד, ישבתי עם מנהלת הוועדה ולמדתי מקרוב על פועלו של יחיאל חזן בתקופה שהוא כיהן כיושב ראש הוועדה.
יאיר פרץ: הייתי אומר שבאמת - הנושא נגע לליבו, והוא עשה רבות ונצורות בזמן שהיה לו.
יאיר פרץ: אני רוצה רק לומר שחבל שהכנסת הזו התפזרה, לא חבל לי על הכנסת אלא על התקופה שנותרה לי בתפקיד הזה.
יאיר פרץ: אני מתכנן לקחת את הנושא ברצינות.
יאיר פרץ: כבר ישבתי ועשיתי תוכנית עבודה לתקופה שנשארה.
יאיר פרץ: אני מתכוון להקים אתר אינטרנט בכנסת – "לא לסמים", עם כל המורכבות.
יאיר פרץ: תהיה פינה שתאפשר לאנשי ציבור, למורים ומחנכים, לפנות ולהצביע על מוכרי סמים ובלדרים.
יאיר פרץ: אלה דברים שייעשו באופן מיידי.
יאיר פרץ: זימנתי כבר ביום שני פגישה בעניין לשמוע סקירה על כל המטפלים בתחום במדינת ישראל.
יאיר פרץ: לדעתי צריך לעשות איגום משאבים ולראות כיצד ניתן לקדם את הנושא הזה.
יאיר פרץ: לפני שאני מעביר את רשות הדיבור ליושב הראש היוצא אני רוצה לברך את היושב ראש היוצא, חבר הוועדה יחיאל חזן, ואני מקווה שבתקופה שנותרה עד לכינונה של הכנסת הבאה נצליח להביא את הנושא הזה לאיזה שהוא כיוון, לפחות.
יאיר פרץ: הבעיה היא קשה, מורכבת, אני עוסק בתחום הזה קרוב ל-20 שנה, כעובד סוציאלי, וכאדם שלמד את הנושא במשך שנתיים אצל הראלה שגב, שהיא מנהלת היחידה במשרד העבודה והרווחה.
יאיר פרץ: למדתי את הנושא מקרוב ואני מכיר את כל שיטות הטיפול.
יאיר פרץ: אני מאמין שנוכל לפחות לנתב את הדברים.
יאיר פרץ: אני מאמין שזו מלחמה קשה.
יאיר פרץ: זו מלחמה שמכרסמת בנוער שלנו, בחברה שלנו.
יאיר פרץ: אני מאמין שנוכל, בעזרת השם, לעשות הכל.
יאיר פרץ: אני מודה ליושב ראש ועדת הכנסת.
יחיאל חזן: תודה רבה ליושב ראש ועדת הכנסת על הברכות וגם ליושב ראש הוועדה הנכנס.
יחיאל חזן: אני מאחל לך הצלחה.
יחיאל חזן: יחד עם זאת, אין לי ספק שהנושא של סמים במדינת ישראל הוא נושא שכל אחד שבסופו של דבר הולך לעמוד בראש הוועדה הזו - כנראה שהנושא קרוב ללבו.
יחיאל חזן: אני רוצה לומר לך שנוכחתי לדעת שלכולם יש רצון טוב.
יחיאל חזן: כל משרדי הממשלה עושים את העבודה שלהם.
יחיאל חזן: אין לי טענות.
יחיאל חזן: אני חושב שכל משרדי הממשלה – אם זה משרד החינוך, בתחום ההסברה בקרב בני הנוער, ואם זה משרד העבודה והרווחה, אם זה משרד הבריאות -כולם עושים את העבודה שלהם בנאמנות.
יחיאל חזן: אני ניסיתי לכנס את המנכ"לים של משרדי הממשלה בוועדה.
יחיאל חזן: אף אחד לא הגיע לפה.
יחיאל חזן: לא פעם ולא פעמיים.
יחיאל חזן: גם כאשר הוצאתי מכתב ליושב ראש הכנסת בעניין הזה.
יחיאל חזן: כנראה שלנו הנושא הוא באמת חשוב וקרוב, אבל למערכות הוא פחות חשוב.
יחיאל חזן: למי שמטפל בעניין הוא מטפל בו מכוח שזה תפקידו כעובד, כפקיד.
יחיאל חזן: אם תצליח להכפיל את התקציב בשנה הזו - דיינו.
יחיאל חזן: בשנה שעברה הכפלנו אותו מ- 11 מיליון ל- 21 מיליון.
יחיאל חזן: אם בשנה יוכפל ל-40 מיליון – ראיתי בספר –20 מיליון 0 אז אני חושב שעשינו את המשימה העיקרית.
יחיאל חזן: אסביר גם למה: כאשר משקיעים בקרב בני הנוער בחינוך, אז מסבירים להם.
יחיאל חזן: הבעיה היא שההסברה בקרב בני הנוער היא יום בשנה - מסבירים לבני הנוער מה זה סמים, למה אסור להשתמש בסמים.
יחיאל חזן: אני אגיד יותר מזה: הם יודעים שאסור להשתמש בסמים.
יחיאל חזן: צריך לעשות מהפכה.
יחיאל חזן: אני הגשתי הצעת חוק שילמדו בבית הספר היסודי מדוע אסור להשתמש בסמים.
יחיאל חזן: ממש שיהיו לימודים פדגוגים.
יחיאל חזן: זו מטרה ראשנוה.
יחיאל חזן: הנדבך השני הוא דבר שגם לא הצלחתי לעשות – לוועדה הזו מגיעים אנשי מקצוע ולכולם יש רצון גדול מאד, אבל יש גם יועצים לוועדה.
יחיאל חזן: אני באתי ואמרתי שצריך לשנות את הכללים בכל מה שנוגע לסוחרי הסמים והמפיצים.
יחיאל חזן: צריך, כמו בתחבורה- שכאשר אדם עובר עבירה מסוימת, לשופט אין שיקול דעת אלא לתת את עונש המינימום, קודם כל.
יצחק כהן: כמו בתאילנד.
יחיאל חזן: אם עונש של חמש שנים יהיה מינימום לסוחר סמים – אני אומר לך שאתה פותר חלק מהבעיה.
יחיאל חזן: כיוון שהשוטרים עושים עבודה גדולה, ובסופו של דבר העבריינים יוצאים בדלת הראשית, מחייכים.
יצחק כהן: אני רוצה להודות לחבר הכנסת רוני בר-און על כל המהלך, שבתקופה כל כך סוערת, בעין הסערה הוא מצא את הזמן - -
יחיאל חזן: הנדבך השני זה חקיקה.
אליעזר כהן: אני הנחתי על שולחן הוועדה חוק של החמרה בעונשים.
יחיאל חזן: זה דבר שהוא חשוב.
יחיאל חזן: אם אפשר יהיה לשנות את עניין החקיקה.
נסים זאב: אבל לא בסמים קלים.
יחיאל חזן: אין סמים קלים.
יחיאל חזן: כל סם הוא סם.
יחיאל חזן: כל סוחר צריך לשבת מאחורי סורג ובריח, כאשר אין שיקול דעת לבית המשפט.
יצחק כהן: אתה עבדת כל כך קשה.
יצחק כהן: בסוף בא חבר כנסת כמו רומן ברונפמן, הולך ונותן לגיטימציה למריחואנה, לסמים.
יצחק כהן: אני חושב שזה דבר חמור ביותר.
אליעזר כהן: הוועדה צריכה להילחם נגד.
יצחק כהן: הוועדה צריכה להוציא הודעה נגד הדבר הזה.
יצחק כהן: להוציא הודעה חריפה מאד נגד המגמה של רומן ברונפמן.
יאיר פרץ: זה אחד הנושאים שנצא בו עם אמירה בולטת.
יחיאל חזן: דבר אחרון – אני היום קיימתי סיור שתוכנן מבעוד מועד בעירית ראשון לציון.
יחיאל חזן: הדבר האחרון הוא שכל המערכת משקיעה משאבים גדולים- אם זה משרדי החינוך, הבריאות, הרווחה - כספים גדולים מאד, ובסופו של דבר, כאשר יש אדם, נרקומן שעבר תהליך של גמילה, והוא התנקה, ורוצה לחזור למעגל החיים ומעגל העבודה – הוא לא יכול.
יחיאל חזן: הוא לא יכול בשום פנים ואופן, לא בגלל סטיגמה.
יחיאל חזן: הוא לא יכול כי המערכת אין לה את הכלים לסייע לו להיקלט בתוך החברה.
יחיאל חזן: אני אומר לך שאני אמנם לא יושב ראש מהיום או ממחר – אבל אני אמשיך לבוא לוועדה, אמשיך להילחם בנושא הזה, כי הוא בנפשנו.
יחיאל חזן: צריך להילחם בנושא הזה כדי שתהיה לנו חברה נקיה יותר, חברה טובה יותר.
יחיאל חזן: אני מאחל לך הצלחה בתפקידך, ואני מקווה שכאשר תסיים את תפקידך, בעוד 4 חודשים, תצליח להטביע חותם בוועדה, בתקופה הקצרה הזו.
נסים זאב: קודם כל – אני רוצה לברך את יחיאל חזן, שנהנינו מאד מהיקף העבודה, מהסיורים, מהדיונים.
נסים זאב: הוא תרם רבות לא רק בחקיקה, אלא גם בתודעה הציבורית.
נסים זאב: היה לנו סיור כלבים בלוד, בכמה מקומות, בנושא של גילוי סמים והיה מאד מעניין.
נסים זאב: הבעיה המרכזית - מרכזי גמילה ולאחר הגמילה, שלאנשים אין מקומות עבודה.
נסים זאב: אני זוכר שראש עירית ירושלים, בזמנו, אמר שהוא רוצה מספר מסוים של ניגמלי סמים.
נסים זאב: הוא עמד על זה.
נסים זאב: הוא נתן להם עבודות במחלקת התברואה ומחלקת הגננות, אבל הוא שיקם אותם, וזה השיקום האמיתי.
נסים זאב: נרקומן שנגמל, אם הוא לא נכנס למעגל העבודה, הוא חוזר לסמים, ושום גמילה לא תעזור.
נסים זאב: גמילה זו תחנת ביניים.
נסים זאב: השיקום האמיתי שלו- זה או שהוא נכנס לעולם הרוחני, כמו אלה שחוזרים בתשובה, או שאדם עובד.
נסים זאב: במסגרת הפעילות הייתי מציע שתחשוב על פרויקט כזה.
נסים זאב: הרבה פעמים, נרקומנים שרוצים להיגמל, אין להם את האפשרות הכספית לממן את עצמם.
נסים זאב: הם בוכים, מתחננים, רוצים מי שיציל אותם, ואין את האפשרויות.
אליעזר כהן: גם אני מצטרף לברכות ליושב ראש היוצא, יישר כוח.
אליעזר כהן: אני מברך גם את היושב ראש הנכנס.
אליעזר כהן: לפני שבע שנים, במלחמה הבין תחומית בהרצליה, בכנס בין לאומי לטרור, אמרתי שיש שני נושאים שאם העולם לא יקום ויילחם בהם יחד, העולם ייהרס מהם.
אליעזר כהן: אחד זה סמים - מלחמה בסמים, והסחר בסמים, והשני - טרור.
אליעזר כהן: לצערי, הטרור גבר, והסחר בסמים גובר.
אליעזר כהן: לכן אני מקווה מאד שהוועדה הזו תעזור ותקדם את החוק בעניין החמרה בסחר בסמים בקרב נוער.
אליעזר כהן: חיזקו ואמצו שניכם.
אליעזר כהן: אנחנו מאד מתייחסים לחשיבות הנושא ונעזור במה שנוכל לעזור.
יאיר פרץ: תודה רבה, הישיבה נעולה.
יאיר פרץ: שלום לכולם, אני מתכבד לפתוח את ישיבת הוועדה.
יאיר פרץ: על סדר היום שלנו – היערכות מדינת ישראל למניעת הברחות דרך הגבול המצרי.
יאיר פרץ: התבשרנו בישיבה הקודמת שמשרד הביטחון הולך לתכנית מקיפה עם תקציב מאוד רחב על מנת לסגור ככל האפשר את הגבול.
יאיר פרץ: לפני כשנתיים סיירנו בגבול המצרי, וראינו את הסכנה ואת כל מה שקורה שם דרך ההברחות – החל מסמים וכלה בנשים, ועוד מרעין בישין כהנה וכהנה.
יאיר פרץ: אני מברך על התכנית הזאת, שמעתי שהוקצו תקציבים מתאימים לטובת העניין.
יאיר פרץ: ראיתי לנכון שהוועדה תשמע ותתן את דעתה על העניין, וגם אם יש מקום להתערב ולסייע במסגרת הממשלתית אשמח מאוד לעשות את זה, כפי שאני מתכוון לעשות בנושא התקציב למלחמה בסמים.
יאיר פרץ: בבקשה, משרד הביטחון.
יונתן ברנסקי: אני לא חושב שאני נציג של משרד הביטחון.
יונתן ברנסקי: עד כמה שאני יודע התכנית הזאת נקראת "שעון חול", שהיא תכנית לחיזוק, מה שנקרא אוגמ"ר 80 – אוגדה מרחבית שאחראית על כל הגבול המערבי מצרים בין היתר, וגם הגבול עם ירדן.
יונתן ברנסקי: אגב, גם שם כמות ההברחות - - -
יאיר פרץ: היה לי הכבוד להיות שליש באוגמ"ר 80 של יאיר דוכין.
יונתן ברנסקי: בכל אופן, התכנית הזאת כוללת גם סד"כ גם כוחות, הגדלת כוחות של האוגדה מבחינת מסגרות ומפקדות, גם מרכיבים של גדר אינדיקטיבית בשלבים על פי סדרי עדיפויות בהתאם להיסטוריה הגזרתית, ולהיכרות עם הבעיה.
יונתן ברנסקי: צריך להגיד פה בסוגריים, שהפלטפורמות הפליליות של ההברחות משמשות גם לכוחות אמל"ח, איום שהולך ומתגבר בעיקר עכשיו אחרי ההינתקות, אחרי שעזה הפכה להיות אזור סגור, אז יש מה שנקרא ציר החי"ת, שיוצאים מעזה למצרים, חוזרים דרך סיני לתוך הארץ, מבטיחים אמל"ח בעיקר לאיו"ש.
יונתן ברנסקי: מדובר על מאות רבות של כלי נשק, וגם מפגעים.
יונתן ברנסקי: הכל ביחד אבל אותם פלטפורמות, לכן ההתייחסות היא אותו דבר מבחינתנו להברחות פליליות, להברחות אמל"ח.
יונתן ברנסקי: הדבר הנוסף שנכלל בתוך הפרוייקט הזה, זה כל נושא האיסוף המודיעיני, אמצעים לאיסוף מסוגים שונים, גם קרקעי גם בלוני תצפית וכו'.
יונתן ברנסקי: אני לא גורם מוסמך לומר את זה, אבל עד כמה שאני יודע, עדיין לא הוגדר התקציב, עדיין לא נצבע תקציב לדבר הזה.
יונתן ברנסקי: להיפך, יש קולות שאומרים שבכלל לא בטוח שהתכנית הזאת תצא לפועל בצורה מלאה, שאז אנחנו נמצאים בבעיה.
יונתן ברנסקי: יש תחומים שלמעשה כבר עכשיו מתחילים להתקדם בשיתוף עם המטכ"ל והפיקוד, יש גדודים שכבר מעבירים מפקדה חטיבתית כדי לעזור לשליטה על הגבול.
יונתן ברנסקי: יש אמצעים שכבר העברנו לשם, אבל זה בקטן, זה חלק קטן מאוד מהתמונה הכללית, מהתכנית הכוללת.
יונתן ברנסקי: שוב אני אומר, עד כמה שאני יודע, נכון לאתמול, ל"שעון חול" עדיין לא נצבע תקציב.
יונתן ברנסקי: התקציב הוא תקציב גדול.
יאיר פרץ: יש תכנית מוגדרת בנוייה עם תיקצוב?
יונתן ברנסקי: יש תכנית מוגדרת, ועדיין יש ליטושים שעושים.
יונתן ברנסקי: יש עדיין דברים שהם בוויכוח כזה או אחר, ותכנית שלמה כוללת של הפעלה, כולל כל המרכיבים שנדרשים כדי לסגור את הגבול בצורה טובה.
יונתן ברנסקי: היה ביקור של ראש הממשלה והשר לביטחון פנים, ושרת המשפטים בגיזרה הזאת בשבוע שעבר, הם התרשמו מהנתונים שהראו להם, היה גם סיור בשטח.
יונתן ברנסקי: בסיכום נאמר שם, שצריך לתת דחיפה ולממש את התכנית, אבל לא נאמר כמובן בסיכום שם מאיפה יבוא התקציב לדבר הזה.
יאיר פרץ: ידוע לך מה סדר גודל של התקציב?
יונתן ברנסקי: אני יכול לבדוק את זה בשנייה, אני לא רוצה לומר סתם מספר.
יאיר פרץ: בישיבה הקודמת דובר פה על 4.5 מיליארד שקל.
יונתן ברנסקי: נכון, אם תרצה אני אבדוק זאת עכשיו.
יאיר פרץ: עד לבירור התקציב של סגירת הגבול, אני מזמין את ראובן נאוויי.
ראובן נאוויי: למעשה אני ממלא מקום של קצין המודיעין של מג"ב רמון והנציג שלהם פה.
ראובן נאוויי: ברוב הדברים יונתן הספיק לגעת, אבל אני אגע בכמה דברים ממש עיקריים, יותר ברמה הפרקטית.
ראובן נאוויי: צריך להבין שיש ירידה בכמות תפיסות הסמים בגבול ישראל מצרים.
ראובן נאוויי: אני מדבר מבחינה מספרית.
ראובן נאוויי: השנה למשל תפסנו עד כה 6 טון מריחואנה, לעומת 9 טון במהלך השנה שעברה.
ראובן נאוויי: זה לא מחייב ולא בהכרח שנכנס פחות, אני רק אומר שאנחנו תפסנו פחות מבחינת המריחואנה.
ראובן נאוויי: מבחינת הטבק, יש לנו הרבה יותר עלייה.
ראובן נאוויי: השנה תפסנו בסביבות ה-60 טון, לעומת 45 טון בשנה שעברה.
ראובן נאוויי: יש מגמה של מעבריות לנושא של הברחות טבק.
ראובן נאוויי: למה, בגלל הנושא של ריווחיות וסיכון.
ראובן נאוויי: יותר ריווחי להבריח טבק, אל מול הסיכון המופחת יותר.
ראובן נאוויי: זאת אומרת, אם אנחנו תופסים בן-אדם שמבריח טבק, העונש שהוא מקבל זה למעשה עבירת מכס, הוא הרבה פחות מאשר עבירה פלילית.
ראובן נאוויי: למעשה, אנחנו רואים את המעבריות הזאת בנושא של הברחות טבק.
יאיר פרץ: פשוט כדאיות כלכלית.
זאב ציגלברג: לא כדאיות כלכלית - העונש שהוא עלול לחטוף אם הוא תופס, מבריח סמים, או מבריח דברים אחרים.
ראובן נאוויי: הוא יודע שאם הוא נתפס על הברחת טבק, העבירה היא עבירת מכס.
זאב ציגלברג: זו עבירה פלילית לכל דבר.
ראובן נאוויי: יונתן הספיק לגעת בנושא של הפלטפורמה הפלילית ואני אתן דוגמה איפה זה בא לידי ביטוי.
ראובן נאוויי: מודיעינית אנחנו יודעים להגיד שיש כל מיני תכנונים להכנסה של אמל"ח, אם זה חומרי נפץ ונשקים בתוך סמים, בתוך שטח מדינת ישראל.
ראובן נאוויי: זה מה שאומר, שכל המובילים של הסמים ושל הטבק הם למעשה מובילים שלנו - - - איך אנחנו מייעלים את הגבול בהיבט הפרקטי, קודם כל זה תוספת אמצעים.
ראובן נאוויי: זה בא לידי ביטוי ברמה של השוטרים בשטח, יותר אמצעים, וגם ברמה של המחט"ב עצמו, יותר אמצעי איסוף בפריסה על הגבול.
ראובן נאוויי: למעשה עכשיו יש לנו פריסה מאוד רצינית בגיזרת ניצנה בגיזרה הצפונית, וכל הגיזרה היותר דרומית מופקרת.
ראובן נאוויי: אין לנו אמצעי איתור שם.
יאיר פרץ: איזה צירים משמשים לכל המבריחים?
ראובן נאוויי: יש מיפוי של צירים כאלה, אבל צריך לקחת בחשבון שהצירים שלהם זה צל"שים, צירים ללא שם.
ראובן נאוויי: יש לנו במפה ציר הכרחי, אבל בציר הזה מתנקזים עוד הרבה צירים שלא מופיעים במפות לצורך העניין, זו בעייתיות, וזו האוכלוסייה הבדואית.
ראובן נאוויי: מגיעים רכבים ארבע על ארבע עם ג'יפים, גלגלי בלון, או סובארו ארבע על ארבע, והם עושים שם צירים על ימין ועל שמאל.
ראובן נאוויי: היכן שהאמר לא עובר הם יעברו, פשוטו כמשמעו.
ראובן נאוויי: הנושא האחרון הוא נושא העזתים.
ראובן נאוויי: אפשר לקחת אותו בחשבון, אם שנה שעברה לא תפסנו עזתים לאור כל נושא יישום תכנית ההינתקות, השנה עד כה תפסנו קרוב ל-66 עזתים, שב"חים שהסתתנו דרך ציר החי"ת מהרצועה.
יאיר פרץ: שהבריחו דרך זה?
ראובן נאוויי: לא, מהרצועה הכניסה שלהם דרך ציר החי"ת, ומהרצועה לתוך שטח מדינת ישראל, כאשר מתוכם יש לנו כמה פעילי פח"ע.
ראובן נאוויי: יש גם כמה מהנדסים שתפסנו, הם תיכננו להוציא פיגוע בשטח מדינת ישראל.
ראובן נאוויי: רואים את המגמתיות הזאת משנה לשנה, בהחמרה גם בעלייה של הברחת הסחורות וגם בעלייה של המשמוריות.
יאיר פרץ: נציג האוצר היה חשוב שיהיה כאן, והוא לא הגיע.
זאב ציגלברג: אני אמנם במשרד האוצר, ואני נציג המכס או רשות המסים איך שהיא נקראת היום.
זאב ציגלברג: על פי החלטת ממשלה אנחנו אחראים על מניעת הברחות סמים במעברים לא על הגבול, אבל יחד עם זאת מכיוון שאנחנו נמצאים באזורים האלה אנחנו משתפים פעולה הדוקה מאוד עם אוגמ"ר 80 עם מאיר, אני מבין שהוא מתחלף עכשיו.
זאב ציגלברג: יחד עם צה"ל היינו שותפים והגשנו רשימת דרישות שלנו להוסיף למסגרת התקציב.
זאב ציגלברג: הדרישות שביקשנו הוספו, וזהו בגדול.
זאב ציגלברג: אנחנו עוזרים עם הצבא גם במידע וגם בעזרה מעשית בשטח, נקרא לזה.
זאב ציגלברג: אנחנו בקשר עם המצרים, בקשר עם הירדנים, וכאשר מידע או סיוע אנחנו ערוכים.
זאב ציגלברג: אנחנו אחראים על פי החלטת הממשלה למעברי הגבול.
זאב ציגלברג: אז יש מדור סמים שנמצא באילת, יש מדור סמים שנמצא באשדוד, ויש חקירות שנמצאת בבאר שבע.
זאב ציגלברג: בין כל היחידות האלה אנחנו עובדים בשיתוף פעולה עם צה"ל, ועוזרים לו בכל מה שאנחנו יכולים, באמצעים המוגבלים שלנו.
איתן גורני: צה"ל היה פה?
יאיר פרץ: כן, הוא יצא לבירור.
איתן גורני: אני פשוט לא שמעתי אותו ואני לא יודע מה הוא אמר.
יאיר פרץ: סיפר שיש תוכנית.
איתן גורני: יש שתי תוכניות מבחינת צה"ל.
איתן גורני: תכנית גדולה לסגירת כל גבולות הארץ, אותם מרכז המטכ"ל, ואת כל גבולות הארץ בים, ביבשה, באוויר, בצפון, בדרום, זו התכנית הגדולה.
איתן גורני: והתכנית השנייה מתרכזת באוגמ"ר 80 באזור הדרום.
איתן גורני: כפי שהמכס שותף אז גם הרשות שותפה לה, ואחד הנציגים שלנו שהוא חולה אורי אסטליין חובר גם כן בצוות הזה שעובד על התכנון.
איתן גורני: מבחינת הרשות באפשרויות שלה שהן לא כל כך גדולות, אבל בהחלט האפשרויות שלנו, אנחנו מסייעים סיוע לא מבוטל לכוחות של משמר הגבול.
איתן גורני: סייענו בטרקטורון, סייענו במכולה לסמים, סייענו בבגדים מיוחדים לחורף ולקיץ, ובעוד סוגים שונים של ציוד.
יאיר פרץ: ברשותך, הפסקנו את יונתן, הוא ישלים את הסקירה שלו.
יונתן ברנסקי: כרגע מתנהל בפיקוד דיון בדיוק על הדבר הזה, על חיזוק אוגמ"ר 80.
יונתן ברנסקי: באופן כללי, אני אומר פה משהו שהוא לא לגמרי מדוייק כמובן, כי ברגע שאתה משנה מרכיב אחד, אז הכל משתנה.
יונתן ברנסקי: דיברנו על חצי מיליארד שקל בשלוש שנים, זאת אומרת מיליארד וחצי בסך הכל לגבול המערבי.
יונתן ברנסקי: אם לוקחים בחשבון גם את הגבול המזרחי שהיא בעיה חמורה אבל פחות בוערת כרגע, אז הסכום גדל.
יונתן ברנסקי: אנחנו מדברים כרגע על התכנית הבסיסית שהיא מליארד וחצי חלקי שלוש, פרוס על פני שלוש שנים, וזה לא תוקצב כרגע כמו שאמרתי.
יונתן ברנסקי: עדיין אין תקציב לזה, זה לא משהו שנסגר ואושר.
יאיר פרץ: מנכ"ל הרשות דיבר על שתי תוכניות.
יאיר פרץ: תכנית גדולה ותכנית קטנה.
יונתן ברנסקי: נכון.
יונתן ברנסקי: התכנית הגדולה זה שעון חול, זה מה שהתחלתי לומר.
איתן גורני: יש תכנית מטכ"לית בסגירת כל הגבולות, לא רק הדרום.
יונתן ברנסקי: יש כוונה לעבוד עבודה מטכ"לית בנושא כלל גבולות המדינה, להסדיר את הנושא הזה עם איזושהי תפיסה כוללת, זה נכון אבל זה לא משהו שהוא מתוקצב.
יונתן ברנסקי: זה קודם כל תפיסה מבצעית שצריכה להתגבש ועוד לא התגבשה, זה סיפור של זמן.
יונתן ברנסקי: בתוך הדבר הזה, אני חייב להדגיש פה, שבתיעדוף המטכ"לי השנה, בפעם הראשונה בהיסטוריה הגבול המערבי של אוגמ"ר 80 הוא במקום השני בסדר העדיפויות המטכ"לי מול כל הגזרות.
יונתן ברנסקי: זאת אומרת, היום העדיפות המטכ"לית היא לגבול המערבי על פני רצועת עזה.
יונתן ברנסקי: רק איו"ש שהיא עדיין מעל מבחינת סדר עדיפות מטכ"לי.
יונתן ברנסקי: סדר עדיפות מטכ"לי זה אומר משאבים, זה אומר סד"כ, זה אומר אמצעים.
יונתן ברנסקי: אבל תכנית כזאת של 500 מיליון שקל בשנה, זו תכנית שחייבת מימון תקצוב חיצוני, ולא יכול להיות חלק מהשיגרה.
יונתן ברנסקי: אחר כך אפרט יותר נתונים ויותר פרטים.
יאיר פרץ: בתכנית המדוברת של חצי מיליארד שקל, היא תתן מענה לכל הגבול המערבי?
יונתן ברנסקי: אני אסביר.
יונתן ברנסקי: הגבול המערבי – למעשה אנחנו קוראים לגבול הזה מפילדלפי קו דיווח 38 שזה כרם שלום, מה שמצפון לזה כבר היום לא בשליטתנו, ועד לקו דיווח 477 שבאילת.
יונתן ברנסקי: הגבול הזה מחולק בעיקרון לשלושה תאי שטח עיקריים.
יונתן ברנסקי: התא שטח הצפוני הוא תא שטח של חולות, פיתחת ניצנה, יחסית שטח פתוח, והתא שטח האמצעי זה הר שגיב והר חריף, אזור הררי ומאוד קשה למעבר.
יונתן ברנסקי: החלק הדרומי היותר זה אזור הנחלים הגדולים, נחל פארן וכו', ובואכה מקביל לכביש, זה כבר אזור שממש ליד נטפים בואכה אילת.
יונתן ברנסקי: אלה תאי השטח באופן כללי.
יונתן ברנסקי: האיום הכי גדול וכמות ההברחות הכי גדולה מתבצעת בחולות, ולאחרונה גם בהרים.
יונתן ברנסקי: כאשר בחולות יש לנו מערך מודיעיני לא רע שפרוס עם אמצעים לא רעים, אני מדבר רק על המודיעין האיסופי, אני לא מדבר על דברים אחרים, שנותן לנו אפשרות לדעת כמעט כל מה שעובר בגבול הזה.
יונתן ברנסקי: זה לא אומר שאנחנו תופסים את הכל, להיפך, לא להיפך, אבל אין קשר.
יונתן ברנסקי: אנחנו יודעים הרבה לשים את היד בסוף, אם אין לך הרבה סד"כ, ואין לך מספיק אמצעים להתנייד, ואין לך גדר שמעכבת, כי זה סתם גדר פשוטה שאתה חותך אותה ועובר, אף אחד לא יודע.
יונתן ברנסקי: בסדרי גודל של הגיזרה שם, משהו כמו 230 קילומטר לוקח בין שמונה לשתים עשרה שעות עד שסיור חוזר פעמיים על אותה נקודה.
יונתן ברנסקי: בשתים עשרה שעות בן-אדם יכול להגיע, לנסוע לבאר-שבע, לעשות קניות בקניון ולחזור, ואף אחד עוד לא עבר על הנקודה שהוא יודע בכלל שהוא נכנס.
יונתן ברנסקי: היום המענה הוא בלתי אפשרי, לא פחות מזה, ואת זה כולם מבינים.
יונתן ברנסקי: מנסים עכשיו למצוא לזה פתרונות כמו שאמרתי, כבר שינינו את גבול הגיזרה.
יונתן ברנסקי: החל מה-1 בינואר גבול הגיזרה בנקודת עזה לשמונים יורד דרומה, ונותנים נתח שלם שמכפיל את הגודל של גיזרת עזה ומכפיל אותו.
יונתן ברנסקי: זה מוריד קצת מהנטל של אוגמ"ר 80 שצריכה לשלוט על זה מאילת.
יונתן ברנסקי: אנחנו מוסיפים גדוד שזה הכפלה של הסד"כ בגיזרה הזאת.
יונתן ברנסקי: אנחנו כבר הוספנו גס"ר, גדוד סיור של חטיבת גבעתי שעושה שם פעילות.
יונתן ברנסקי: אנחנו עובדים עם חיל האוויר, מה שבעבר לא היה, ועוד הרבה דברים שכרגע כבר נעשים.
יונתן ברנסקי: זו התכנית הקטנה שהצבא יודע לעשות אותה עכשיו.
יונתן ברנסקי: לדוגמה הגדוד הזה שאנחנו מקבלים, עולה 40 מיליון שקל לגייס גדוד מילואים לפיקוד מרכז.
יונתן ברנסקי: זה הרבה כסף במונחים של תקציב, זה המשמעות של להביא גדוד של מפכ"ל ושלוש פלוגות, לגיזרת אוגמ"ר 80 - לגיזרה המערבית.
יונתן ברנסקי: היום אין גדר אינדיקטיבית חוץ מ-38-60 מה ששייך היום לעזה, יש שם גדר מתריעה, ובאמת אין שם כמעט כלום.
יונתן ברנסקי: אבל יש סדרי עדיפויות בתכנית שלנו לגדר אינדיקטיבית קודם כל בחולות, כל גיזרת החולות זה משהו מניצנה וצפונה, אך כך מקביל לכביש.
יונתן ברנסקי: במושב האחרון גיזרת ההרים.
יונתן ברנסקי: אם אנחנו נדע היום לחסום טוב בחולות ובדרום, יש לנו איזושהי יכולת סבירה להתמודד עם הברחות בגיזרה המרכזית של ההרים, אם אנחנו משלבים את חיל האוויר והמודיעין וכו', בצורה שהיא לא רעה.
יונתן ברנסקי: היום הצבא עוסק בזה בצורה מאוד נמרצת, מהמטכ"ל ודרומה, כולם עוסקים בזה, כולם רואים את החשיבות.
יונתן ברנסקי: אני התחלתי לפני שנה, זה בכלל לא היה בפוקוס, אפילו לא היו מדברים על זה.
יונתן ברנסקי: היום זה נושא שהוא בין הראשונים לסדר היום.
יאיר פרץ: מה הסיבה, בגלל הנושא של סמים או בעיקר אמל"ח?
יונתן ברנסקי: זה בעיקר בגלל האמל"ח, והעזתים שמגיעים מעזה - איזושהי דרך יותר פשוטה מאשר דרך ציר רוברס, הקו הירוק בעזה.
יונתן ברנסקי: אבל אמרתי קודם, וזה דבר שחשוב להדגיש אותו.
יונתן ברנסקי: מבחינתנו אין הבדל בין הברחה פלילית להברחת פח"ע, כי אנחנו מבינים שהפלטפורמה היא אותה פלטפורמה, אותם חוליות, אתם יודעים מן הסתם איך זה עובד.
יונתן ברנסקי: השבטים שם שנחצו באמצע, ויש להם עדיין קשרי גומלין ביניהם, המבריח הישראלי, המבריח המצרי, שוחד לשוטרים המצרים – יש לנו הוכחות מצולמות לא אחת ולא שתיים.
יונתן ברנסקי: על זה הוא אולי יוכל להרחיב יותר ממני.
יונתן ברנסקי: הדבר הזה מבהיל, רואים את הנתונים.
יונתן ברנסקי: אני רק יכול לתת לכם סתם כך מספר נתונים.
יונתן ברנסקי: עד היום בשנת 2005 עברו יותר מ-4,000 איש הלוך ושוב את הגבול הזה.
יונתן ברנסקי: בשנת 2004 – 3,920 אנשים.
זאב ציגלברג: זה יכול להיות אותם אנשים.
יונתן ברנסקי: זה יכול להיות אותם אנשים, אבל מספר פעמים שבן-אדם עובר.
יונתן ברנסקי: אנחנו מעריכים 2-3 טון הירואין בשנה, מתוכם נתפסו 122 קילוגרם.
יונתן ברנסקי: הפער בין התפיסה לבין ההברחה הוא פער אדיר, דרך אגב ההירואין הוא בעיקר מירדן ולא ממצרים.
יונתן ברנסקי: לדוגמה מ-2003 ועד 2005 נתפסו קצת יותר מ-600 איש מתוך כל האלפים שעברו.
יונתן ברנסקי: מאות קילוגרם של קוקאין, מתוכם נתפסו 25 קילוגרם.
יונתן ברנסקי: מריחואנה – גבול מצרים זה 98% מכלל המריחואנה של מדינת ישראל מגיעה משם.
יונתן ברנסקי: אנחנו מדברים על הערכה שנתית של 100 טון, מתוכם נתפסו 25.
יונתן ברנסקי: טבק 42 טון – 3.2 מיליון חפיסות סיגריות.
יונתן ברנסקי: נזק כלכלי נאמד ב-306 מיליון שקל.
יונתן ברנסקי: יש פה כמויות מבהילות, מי שרואה את זה נבהל.
יונתן ברנסקי: אי אפשר לעמוד באדישות מול נתונים כאלה.
יונתן ברנסקי: לא דיברתי בכלל על אמל"ח, יש לנו נתונים של אמל"ח, אני לא רוצה לפרט.
יונתן ברנסקי: זה מאות כלי נשק, אם לא אלפי, כאשר מתוך זה נתפס לא הרבה.
יונתן ברנסקי: האמת, זה לא מדוייק, באמל"ח יש יותר הצלחה בתפיסה מאשר בסמים.
יאיר פרץ: הבנו מראובן שיש שילוב של שני הדברים.
יונתן ברנסקי: הפלטפורמה היא אותה פלטפורמה, יש שילוב של הדברים בצורה חד-משמעית.
יונתן ברנסקי: באמל"ח יש לנו יותר הצלחה, מכיוון שהם נערכים לזה בצורה אחרת, יותר זהירים בעניין אמל"ח.
יונתן ברנסקי: מצד שני, זה נותן לנו אפשרויות יותר טובות מבחינת מודיעין.
יונתן ברנסקי: לא אכנס לזה, אבל בסך הכל יש הצלחות לא רעות בתחום האמל"ח, ועדיין אנחנו תחת התרעה גם עכשיו של מפגע, לא אמל"ח, מפגע שיעבור דרך גבול מצרים, הגבול הכמעט פרוץ הזה, ויעשה פיגוע בישראל.
יונתן ברנסקי: יש לנו מאפיינים שהוא כבר עם האמל"ח אצלנו, רק צא ועשה פיגוע.
ראובן נאוויי: מבחינת כמות – בשנה שעברה תפסנו 111 כלי נשק, השנה תפסה עד כה 138, ועדיין לא נגמרה השנה.
יאיר פרץ: אלה ידועים לנו.
ראובן נאוויי: אלה לא.
ראובן נאוויי: 138 כלי נשק שרק מג"ב רמון תפס, יש עוד הרבה נשקים שגם השרות תפס.
ראובן נאוויי: יש שילוב של כוחות מבצעיים כאלה ואחרים.
יאיר פרץ: כמה לא תפסתם, לפי הנתונים האלה זה המון.
יאיר פרץ: אם אני שומע את הפער לגבי ההירואין - -
יונתן ברנסקי: הירואין זה גבול ירדן, אבל זה לא משנה כל כך בין 2 ל-3 טון.
יאיר פרץ: מה התפיסה?
יונתן ברנסקי: 122 קילו מ-2003.
יאיר פרץ: אין אפילו פרופורציה.
זאב ציגלברג: אני רוצה להגיד שהירדנים נלחמים בהברחות.
זאב ציגלברג: אנחנו בקשר איתם, קשר די שוטף.
זאב ציגלברג: לא מבריחים משם, אבל הקשר הולך ומתהדק.
זאב ציגלברג: הם תופסים הרבה סמים בדרך אלינו.
זאב ציגלברג: אז הם עושים גם עבורנו את העבודה.
זאב ציגלברג: שאלתה מה התחדש מלפני שנה, יש החלטת ממשלה ב(5) שנתן תמריץ לכל העניין, שהפלטפורמה היא אותה פלטפורמה, אז כך שיש גם החלטת ממשלה בנושא.
זאב ציגלברג: ב(5) לשיתוף פעולה בין כל הגורמים בנושא ההברחות.
יונתן ברנסקי: בסך הכל אלה הדברים.
יונתן ברנסקי: אני חושב שכל מדרגה משעון חול שתמומש תתן עלייה באפקטיביות שלנו אל מול ההברחות.
יונתן ברנסקי: "שעון חול" המלא נותן מענה מצויין.
יונתן ברנסקי: זו תכנית מאוד מדוקדקת, אחרי הרבה מחשבה עם הרבה נסיון שנבנה, גם מג"ב שעובדים שם כבר הרבה זמן, יש להם הרבה נסיון, זה היכרות עם השטח והאוגדה עצמה.
יאיר פרץ: אני שמח שסוף סוף הממשלה העלתה את הנושא לסדר היום הציבורי, ויש מודעות גדולה לחשיבות הרבה.
יאיר פרץ: נכון שזה בגלל האמל"ח, אבל זה עדיין בכל אופן לפחות מתוך שלא לשמה בא לשמה.